ཀྲང་ཏེ་ཅང་གིས།སྤྱི་ལོ་༢༠༡༨ལོ་ནི་ཏང་གི་ཚོགས་ཆེན་བཅུ་དགུ་པའི་དགོངས་དོན་ཁྱོན་ཡོངས་ནས་ལག་བསྟར་དོན་འཁྱོལ་བྱེད་འགོ་ཚུགས་པའི་ལོ་ཞིག་ཡིན་ལ།སྐབས་བཅུ་གསུམ་པའི་རྒྱལ་ཡོངས་མི་དམངས་འཐུས་ཚོགས་དང་དེའི་རྒྱུན་ལས་ཨུ་ཡོན་ལྷན་ཁང་གིས་ཁྲིམས་ལྟར་འགན་འཁྲི་ལག་བསྟར་བྱེད་པའི་ལོ་དང་པོ་དེ་ཡིན།སྐབས་བཅུ་གཉིས་པའི་རྒྱལ་ཡོངས་མི་དམངས་འཐུས་ཚོགས་རྒྱུན་ལས་ཨུ་ཡོན་ལྷན་ཁང་གི་ཨུ་ཡོན་ཀྲང་གྲོས་ཚོགས་ཐོག་སྤྱི་ལོ་༢༠༡༨ལོའི་རྒྱུན་ལས་ཨུ་ཡོན་ལྷན་ཁང་གི་ལས་དོན་གྱི་གཙོ་གནད་དང་ཁྲིམས་འཛུགས།ལྟ་སྐུལ་བཅས་ཀྱི་ལས་དོན་འཆར་འགོད་ལ་རྩ་དོན་ཐོག་གྲོས་འཆམ་བྱུང་བ་དང་།སླད་ཕྱིན་ལོ་གཅིག་གི་ལས་དོན་ཐད་ཐོག་མའི་བཀོད་སྒྲིག་བྱས་ཡོད།དེའང་གཅིག་ནི།མུ་མཐུད་ནས་ཁྲིམས་འཛུགས་ལས་དོན་ལ་ཤུགས་སྣོན་རྒྱག་རྒྱུ་དང་།གཉིས་ནས།མུ་མཐུད་དུ་ལྟ་སྐུལ་ལས་དོན་ལ་ཤུགས་སྣོན་རྒྱག་རྒྱུ།གསུམ་ནས།མུ་མཐུད་དུ་འཐུས་མིའི་ལས་དོན་ལ་ཤུགས་སྣོན་རྒྱག་རྒྱུ་བཅས་ཡིན་ཞེས་བསྟན་ཡོད་པ་དང་།